Broj: 10-229/68-2017. Zagreb, 6. srpnja 2017.

Hrvatska akademija znanosti i umjetnosti, Zagreb, Trg Nikole Šubića Zrinskog 11, raspisuje

**N A T J E Č A J**

za izbor jednog znanstvenika **u znanstveno zvanje i na radno mjesto znanstvenog suradnika, za znanstveno područje interdisciplinarno područje znanosti, znanstveno polje kroatologija,** u radnom odnosu na neodređeno vrijeme, u Odsjeku za povijest hrvatske glazbe Zavoda za povijest hrvatske književnosti, kazališta i glazbe Hrvatske akademije znanosti i umjetnosti u Zagrebu.

**Uvjeti za** izbor propisani su *Zakonom o znanstvenoj djelatnosti i visokom obrazovanju* (NN 123/03, 198/03, 105/04, 174/04, 02/07, 46/07, 45/09, 63/11, 94/13, 139/13,101/14, 60/15) i podzakonskim aktima.

**Uz pisanu prijavu pristupnici moraju priložiti:**

1. dokaz o stečenom akademskom stupnju doktora znanosti iz znanstvenog područja interdisciplinarnih znanosti, znanstvenog polja kroatologija;
2. popis znanstvenih i stručnih radova iz područja muzikologije;
3. dokaz o radnom iskustvu (najmanje 10 godina);
4. dokaz o aktivnom sudjelovanju pristupnika u znanstveno-istraživačkim projektima iz područja muzikologije;
5. životopis, u kojemu trebaju biti navedeni podaci iz članka 15. točke "a" i "b" *Pravilnika o ustroju i načinu rada područnih vijeća i matičnih odbora* (NN 76/05, 118/05, 55/09 i 38/10);
6. preslik domovnice ili dokaz o državljanstvu neke druge države;
7. preslik uvjerenja o nekažnjavanju ne stariji od 6 mjeseci.

Strani državljani moraju priložiti dokaz o znanju hrvatskoga jezika (razina C 2) prema Zajedničkom europskom referentnom okviru za jezike te rješenje o priznavanju inozemne visokoškolske kvalifikacije izdano od Agencije za znanost i visoko obrazovanje.

Prijava se podnosi u roku od **30 (trideset) dana** od dana objavljivanja natječaja u Narodnim novinama. Prijava se dostavlja na gornju adresu, s naznakom: Personalnoj službi – natječaj za izbor u znanstveno zvanje i na radno mjesto znanstvenog suradnika.

Nepotpune i nepravodobne prijave neće se razmatrati.

Prijave mogu podnositi osobe oba spola.

 Hrvatska akademija

 znanosti i umjetnosti

 Zagreb